Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1214/13/3306	Považská Bystrica, 3.12.2013
EEČ : 2-26-198-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol podľa Zákona o rodine a tiež na základe rozsudku Okresného súdu Pov. Bystrica sp.zn. 4P/50/2009 zo dňa 24.09.2009, právoplatného dňa 12.10.2009 povinný ako otec prispievať na výživu svojej dcéry mal. XXXXX, nar. 15.02.2008 sumou 50,- € mesačne, ktoré výživné mal zasielať vždy do 15. dňa v mesiaci vopred matke dieťaťa XXXXX, bytom  Púchov, Ul. XXXXX plneniu vyživovacej povinnosti sa od mesiaca júla 2013 úmyselne vyhýbal a na výživu mal. XXXXX v mieste svojho bydliska v Žiline, v mieste bydliska dieťaťa v Púchove a ani na inom mieste neprispel, napriek tomu, že od 06.06.2013 do 30.06.2013 bol zamestnaný na dohodu o vykonaní práce a od 01.07.2013 do 07.07.2013 na pracovnú zmluvu v spoločnosti s ručením obmedzeným Winsott SK Vysoká nad Kysucou, pričom pracovný pomer bol s ním ukončený v skúšobnej dobe bez udania dôvodu, od 04.06.2013 do 31.08.2013 mal pracovať na dohodu o vykonaní práce v a.s. C.S.Cargo Slovakia Bratislava, do práce ale nenastúpil a preto bola dohoda ukončená dňom 30.06.2013, sám si stálu prácu a trvalý zdroj svojich príjmov nenašiel a nepožiadal ani o zaradenie do evidencie uchádzačov o zamestnanie na Úrade práce, soc. vecí a rodiny XXXXX, čím mu za obdobie od mesiaca júl 2013 do mesiaca október 2013 vrátane, vznikol dlh na výživnom v celkovej výške 180,- €, nakoľko v mesiaci október 2013 na výživnom uhradil sumu 20,- €, 

lebo zanikla trestnosť činu

Odôvodnenie:
	Poverený príslušník PZ, Obvodného oddelenia PZ Púchov uznesením ČVS:ORP-882/PU-PB-13 zo dňa 08.10.2013 podľa § 199 ods. 1 Tr. por. začal trestné stíhanie vo veci prečinu zanedbania povinnej výživy podľa § 207 ods.2 Tr.zák.. Následne poverený príslušník PZ uznesením ČVS:ORP-882/PU-PB-13 zo dňa 11.11.2013 podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák., na tom skutkovom základe, že hoci bol podľa Zákona o rodine a tiež na základe rozsudku Okresného súdu Pov. Bystrica sp.zn. 4P/50/2009 zo dňa 24.09.2009, právoplatného dňa 12.10.2009 povinný ako otec prispievať na výživu svojej dcéry mal. XXXXX, nar. 15.02.2008 sumou 50,- € mesačne, ktoré výživné mal zasielať vždy do 15. dňa v mesiaci vopred matke dieťaťa XXXXX, bytom  Púchov, XXXXX plneniu vyživovacej povinnosti sa od mesiaca júla 2013 úmyselne vyhýbal a na výživu mal. XXXXX v mieste svojho bydliska v Žiline, v mieste bydliska dieťaťa v Púchove a ani na inom mieste neprispel, napriek tomu, že od 06.06.2013 do 30.06.2013 bol zamestnaný na dohodu o vykonaní práce a od 01.07.2013 do 07.07.2013 na pracovnú zmluvu v spoločnosti s ručením obmedzeným Winsott SK Vysoká nad Kysucou, pričom pracovný pomer bol s ním ukončený v skúšobnej dobe bez udania dôvodu, od 04.06.2013 do 31.08.2013 mal pracovať na dohodu o vykonaní práce v a.s. C.S.Cargo Slovakia Bratislava, do práce ale nenastúpil a preto bola dohoda ukončená dňom 30.06.2013, sám si stálu prácu a trvalý zdroj svojich príjmov nenašiel a nepožiadal ani o zaradenie do evidencie uchádzačov o zamestnanie na Úrade práce, soc. vecí a rodiny XXXXX, čím mu za obdobie od mesiaca júl 2013 do mesiaca október 2013 vrátane, vznikol dlh na výživnom v celkovej výške 180,- €, nakoľko v mesiaci október 2013 na výživnom uhradil sumu 20,- €. 

	Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h) Tr. por. s poukázaním na ust. § 86 ods.1 písm. a) Tr. zák..

	Preskúmala som vyšetrovací spis ČVS:ORP-882/PU-PB-2013 a dospela som k záveru, že návrh povereného príslušníka PZ je opodstatnený.

	V priebehu skráteného vyšetrovania boli vypočutí obv. XXXXX, pošk. XXXXX a boli zabezpečené listinné dôkazy - rozsudok Okresného súdu Pov. Bystrica sp. zn. 4P/50/2009 zo dňa 24.09.2009,  správy z Úradu práce soc. vecí a rodiny XXXXX, z Obvodného úradu, odboru živnostenského podnikania XXXXX, Daňového úradu XXXXX, zo Sociálnej poisťovne pobočka XXXXX, zo s.r.o. Winsott SK Vysoká nad Kysucou, z a.s. C.S.Cargo Slovakia Bratislava a odpis z registra trestov. 

	XXXXX do zápisnice o výsluchu obvineného zo dňa 18.11.2013 uviedol, že vyživovaciu povinnosť voči svojej dcére XXXXX si od júla 2013 neplnil a za mesiace júl, august, september a október 2013 mu vznikol celkový dlh na výživnom vo výške 180,- €, ktorý dlh dňa 15.11.2013 v plnej výške uhradil prevodom finančných prostriedkov zo svojho účtu na účet priateľky XXXXX. 

	Poškodená XXXXX do zápisnice o výsluchu svedka - poškodeného zo dňa 19.11.2013 uviedla, že obv. XXXXX jej dlhoval na výživnom za obdobie mesiacov júl až september 2013 celkovú sumu 150,- €, za mesiac október 2013 zaplatil len časť výživného vo výške 20,- €, pričom následne za mesiac november 2013 uhradil na výživnom plnú sumu 50,- €, ktoré peniaze jej dal osobne. Potvrdila, že dlh na výživnom vo výške 180,- € jej obv. XXXXX uhradil bankovým prevodom na jej účet, a to v plnej výške, a teda nemá na výživnom už žiadny dlh. Uviedla tiež, že neplnenie vyživovacej povinnosti zo strany obv. XXXXX nemalo dlhodobo nepriaznivý následok na ich dieťa, nakoľko sa o dcéru riadne starala a hmotnou núdzou netrpela. 

	Prečinu zanedbania povinnej výživy podľa § 207  ods. 2 Tr. zák.  sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať iného. 

Dôkazmi vykonanými v priebehu skráteného vyšetrovania bolo zistené, že obv. XXXXX svojim protiprávnym konaním, teda úmyselným vyhýbaním sa plneniu vyživovacej povinnosti voči mal. XXXXX po formálnej stránke naplnil všetky zákonné znaky skutkovej podstaty uvedeného prečinu.
	
Podľa § 86 ods. 1 písm. a/ Tr. zák. trestnosť prečinu  zanedbania povinnej výživy (§ 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	S prihliadnutím k tomu, že obv. XXXXX dodatočne si splnil v celom rozsahu vyživovaciu povinnosť voči mal. XXXXX určenú súdom a trestný čin nemal trvalo nepriaznivé následky, trestnosť zanedbania povinnej výživy týmto zanikla, čo je v súlade s citovaným ustanovením § 86 ods.1 písm. a/ Tr. zák.. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Pirošová
prokurátorka